วันพฤหัสบดีที่ 20 ตุลาคม 2565
ไทยร่วมประชุมรัฐมนตรีอาเซียนด้านความมั่นคงปลอดภัยไซเบอร์ ครั้งที่ 7 เผย 10 ประเทศอาเซียน เตรียมตั้ง ASEAN CERT รับมือภัยคุกคามออนไลน์
ไทยร่วมประชุมรัฐมนตรีอาเซียนด้านความมั่นคงปลอดภัยไซเบอร์ ครั้งที่ 7 เผย 10 ประเทศอาเซียน เตรียมตั้ง ASEAN CERT รับมือภัยคุกคามออนไลน์
MDESร่วมประชุมรัฐมนตรีอาเซียนด้านความมั่นคงปลอดภัยไซเบอร์ครั้งที่7 (The 7th ASEAN Ministerial Conference on Cybersecurity: AMCC)ยกCybercrimeเป็นปัญหาอาชญากรรมระดับโลกผนึก10ชาติอาเซียนจัดตั้งASEAN CERTรับมือภัยคุกคามออนไลน์
20ตุลาคม2565 -นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเปิดเผยระหว่างการทำหน้าที่หัวหน้าคณะผู้แทนไทยเข้าร่วมการประชุมรัฐมนตรีอาเซียนด้านความมั่นคงปลอดภัยไซเบอร์ครั้งที่7 (The 7th ASEAN Ministerial Conference on Cybersecurity: AMCC)และการประชุมAMCCวาระพิเศษร่วมกับประเทศคู่เจรจาของอาเซียนโดยมีนางโจเซฟินทีโอรัฐมนตรีว่าการกระทรวงสื่อสารและสารสนเทศของสาธารณรัฐสิงคโปร์ทำหน้าที่เป็นประธานการประชุมและมีรัฐมนตรี/ผู้แทนระดับสูงจากหน่วยงานที่ดูแลความมั่นคงปลอดภัยทางสารสนเทศจากอาเซียน๑๐ประเทศและรองเลขาธิการอาเซียนด้านประชาคมเศรษฐกิจอาเซียนเข้าร่วมการประชุมฯรวมทั้งประเทศคู่เจรจาของอาเซียนได้แก่เครือรัฐออสเตรเลียแคนาดาสาธารณรัฐประชาชนจีนสาธารณรัฐอินเดียญี่ปุ่นนิวซีแลนด์สหพันธรัฐรัสเซียสหราชอาณาจักรสหรัฐอเมริกาสหภาพยุโรปและองค์การสหประชาชาติโดยในส่วนของผู้แทนไทยประกอบด้วยพลอากาศตรีอมรชมเชยเลขาธิการคณะกรรมการการรักษาความมั่นคงปลอดภัยไซเบอร์แห่งชาติผู้แทนสำนักงานพัฒนาธุรกรรมทางอิเล็กทรอนิกส์และผู้แทนจากกระทรวงการต่างประเทศเข้าร่วมการประชุมฯ
สำหรับการประชุมรัฐมนตรีอาเซียนด้านความมั่นคงปลอดภัยไซเบอร์ในครั้งนี้ได้มีการหารือร่วมกันในประเด็นหลักเกี่ยวกับการจัดการความท้าทายและภัยคุกคามด้านความมั่นคงปลอดภัยไซเบอร์      ผ่านการยกระดับความร่วมมือในภูมิภาคและระหว่างประเทศและองค์การสหประชาชาติการหารือถึงแนวทางหรือกลไกสำหรับการประสานงานด้านความมั่นคงปลอดภัยไซเบอร์ในอาเซียนอาทิการจัดตั้งASEAN CERTการดำเนินการตามแผนปฏิบัติการด้านบรรทัดฐานความมั่นคงปลอดภัยไซเบอร์ของภูมิภาคการพัฒนาศักยภาพบุคลากรในภูมิภาคอาเซียนด้านความมั่นคงปลอดภัยไซเบอร์ทั้งระดับนโยบายระดับปฏิบัติการและทางเทคนิครวมทั้งการสร้างความเข้มแข็งของภูมิภาคผ่านการปกป้องโครงสร้างพื้นฐานสำคัญทางสารสนเทศ(CII)
ทั้งนี้กระทรวงกระทรวงดิจิทัลเพื่อเศรษฐกิจและสังคมได้ร่วมแบ่งปันเกี่ยวกับการดำเนินงานเพื่อส่งเสริมการทำงานร่วมกับผู้มีส่วนได้ส่วนเสียเพื่อจัดการกับภัยคุกคามทางไซเบอร์ซึ่งเป็นปัญหาข้ามชาติและไร้พรมแดนซึ่งการปกป้องพื้นที่ไซเบอร์ให้มีความปลอดภัยต้องการความร่วมมือกันจากหลายประเทศโดยไทยให้ความสำคัญในการดำเนินงานร่วมกันจากทั้งภาครัฐและภาคเอกชนอย่างบูรณาการบนพื้นฐานธรรมาภิบาลในการปกป้องและจัดการกับปัญหาการคุกคามด้านความมั่นคงและปลอดภัยไซเบอร์โดยได้ร่วมแลกเปลี่ยนมุมมองเกี่ยวกับนโยบายและแผนปฏิบัติการว่าด้วยการรักษาความมั่นคงปลอดภัยไซเบอร์ของประเทศไทยและกิจกรรมของไทยในการเสริมสร้างศักยภาพบุคลากรด้านไซเบอร์ตลอดจนการสร้างความตระหนักรู้ถึงภัยคุกคามไซเบอร์ของประชาชนในภาคส่วนต่างๆของไทยด้วย
อย่างไรก็ตามในการประชุมรัฐมนตรีอาเซียนด้านความมั่นคงปลอดภัยไซเบอร์ครั้งที่7 (The 7th ASEAN Ministerial Conference on Cybersecurity: AMCC)นี้ที่ประชุมฯได้แสดงถึงความมุ่งมั่นร่วมกันที่จะสร้างความมีเสถียรภาพและความปลอดภัยด้านความมั่นคงปลอดภัยไซเบอร์ในทุกมิติเพื่อเป็นแนวทางในการดำเนินงานและส่งเสริมความร่วมมือด้านความมั่นคงปลอดภัยไซเบอร์ของภูมิภาคอาเซียนให้สามารถนำไปสู่การปฏิบัติได้จริงในอนาคตต่อไป
**************